|  |  |  |
| --- | --- | --- |
|  |  |  |

Projekt se sofinancira s strani EU: Evropski kmetijski sklad za razvoj podeželja: Evropa investira v podeželje in SLO.

Številka dokumenta: **331-1/2019-605**

Datum: **20.03.2019**

# Povabilo k oddaji ponudbe

# OSNOVNI PODATKI O NAROČILU

Ureditev ''grajskega kala'', ki se nahaja vzhodno od gradu in je zarasel, neurejen ter težko dostopen se sonaravno uredi - ob ohranjanju in nespreminjanju reliefnih značilnosti se uredi dostop do kala in neposredna okolica z dostopom do vode - ''leseni pomol'', ki se umesti na obstoječo izravnavo terena med linijo vodne površine in linijo obstoječih brežin ter se z organsko formo prilagaja in ujema z okolico. Konstrukcija je zasnovana iz pasovnih temeljev v raščenem terenu na katere se montira lesena konstrukcija sestavljena iz stebričkov, leg in lesenih plohov, rob pomola se zaključi s podesti – daljšimi klopmi. Konstrukcija je za cca. 90 cm dvignjena od tal, omogoča rahel previs nad vodno površino, neposreden kontakt z vodo ter obenem omogoča naravno spreminjanje nivoja vode v kalu. Tovrstna ureditev omogoča dostop in prezentacijo zgodovinsko pomembne ambientalne vrednote.

Naročnik je predvidel, da se bo naročilo izvedlo skladno z načrtovanim terminskim načrtom:

|  |  |
| --- | --- |
| **Stadij postopka** | **Datumi** |
| Rok za predložitev ponudb | do 29.03.2019 do 09:00 |

# KONTAKTNA OSEBA

Kontaktna oseba: Irena Škufca

E-poštni naslov: irena.skufca@kocevje.si

Telefonska št: 01 89 38 226

Ponudniki lahko zahtevajo dodatne informacije pri kontaktni osebi. Vsa pojasnila preko telefona so zgolj informativne narave. Pojasnila posredovana preko dopisov in e-pošte se upoštevajo za vse ponudnike, če so bila na njih naslovljena, v nasprotnem primeru pa se upoštevajo zgolj kot informacije konkretnemu ponudniku na katerega so bila naslovljena in se ne morejo šteti v škodo ostalim ponudnikom, ki o določenem dejstvu niso bili obveščeni.

# PREDLOŽITEV PONUDBE

Ponudnik odda ponudbo do **roka za predložitev ponudb** na način:

|  |
| --- |
| * osebno na naslov: OBČINA KOČEVJE, Ljubljanska cesta 26, 1330 Kočevje * po pošti na naslov: OBČINA KOČEVJE, Ljubljanska cesta 26, 1330 Kočevje |

Ponudnik naj ponudbo odda v zapečatenem ovitku z jasno oznako **NE ODPIRAJ – PONUDBA »"Kali danes-za prihodnost"-ureditev kala v Predgradu, 2«**. Na vseh ovitkih naj bo navedena firma, točen naslov, telefonska številka in e-mail ponudnika. V izogib kasnejšim težavam zahtevajte potrdilo o oddani ponudbi s pravilno navedenim datumom in časom oddaje ponudbe pooblaščeni osebi naročnika oziroma potrdilo o oddaji pošiljke na pošti (oziroma pri drugem izvajalcu poštnih storitev).

V primeru elektronske oddaje ponudbe ponudnik s klikom na posredovana povezavo dostopa do elektronskega obrazca za oddajo ponudbe. Za oddajo ponudbe sledite navodilom v elektronskem obrazcu.

# VELJAVNOST PONUDBE

Čas veljavnosti: **najmanj do datuma 28.06.2019.**

Ponudba mora veljati do zgoraj navedenega datuma. Ponudniki se z oddajo ponudbe zavežejo, da brez utemeljenega razloga ne bodo odstopili od ponudbe. Naročnik lahko, v primeru neupravičenega odstopa ponudnika od ponudbe, zahteva povračilo vse nastale škode zaradi odstopa. Ponudniki se z oddajo ponudbe izrecno strinjajo, da lahko naročnik njihovo ponudbo zavrne v prihodnjih postopkih javnih naročil, če bodo neupravičeno odstopili od ponudbe dane v tem postopku.

|  |
| --- |
| **POGOJI** |

Ponudnik mora izpolnjevati naslednje pogoje:

|  |
| --- |
| 1. Gospodarskemu subjektu ali osebi, ki je članica upravnega, vodstvenega ali nadzornega organa tega gospodarskega subjekta ali ki ima pooblastila za njegovo zastopanje ali odločanje ali nadzor v njem, ni bila izrečena pravnomočna sodba za dejanje, ki ima elemente kaznivih dejanj opredeljenih v 75. členu ZJN-3. 2. Gospodarski subjekt, ni izločen iz postopkov oddaje javnih naročil zaradi uvrstitve v evidenco gospodarskih subjektov z negativnimi referencami. 3. Ponudnik je vpisan v enega od poklicnih ali poslovnih registrov, ki se vodijo v državi članici, v kateri ima gospodarski subjekt sedež. 4. Naročnik bo iz sodelovanja v postopku javnega naročanja izključil gospodarski subjekt, če ugotovi, da gospodarski subjekt ne izpolnjuje obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ v skladu s predpisi države, v kateri ima sedež, ali predpisi države naročnika, če vrednost teh neplačanih zapadlih obveznosti na dan oddaje ponudbe znaša 50 eurov ali več. Šteje se, da gospodarski subjekt ne izpolnjuje obveznosti iz prejšnjega stavka tudi, če na dan oddaje ponudbe ni imel predloženih vseh obračunov davčnih odtegljajev za dohodke iz delovnega razmerja za obdobje zadnjih petih let do dne oddaje ponudbe ali prijave. 5. Naročnik bo iz postopka javnega naročanja izključil gospodarski subjekt, če mu je bila v zadnjih treh letih pred potekom roka za oddajo ponudb s pravnomočno odločbo pristojnega organa Republike Slovenije ali druge države članice ali tretje države dvakrat izrečena globa zaradi prekrška v zvezi s plačilom za delo. 6. Naročnik bo iz sodelovanja v postopku javnega naročanja izključil gospodarski subjekt, če se je nad gospodarskim subjektom začel postopek zaradi insolventnosti ali prisilnega prenehanja po zakonu, ki ureja postopek zaradi insolventnosti in prisilnega prenehanja, ali postopek likvidacije po zakonu, ki ureja gospodarske družbe, če njegova sredstva ali poslovanje upravlja upravitelj ali sodišče, ali če so njegove poslovne dejavnosti začasno ustavljene, ali če se je v skladu s predpisi druge države nad njim začel postopek ali pa je nastal položaj z enakimi pravnimi posledicami. 7. Naročnik bo iz sodelovanja v postopku javnega naročanja izključil gospodarski subjekt, če je gospodarski subjekt poskusil neupravičeno vplivati na odločanje naročnika ali pridobiti zaupne informacije, zaradi katerih bi lahko imel neupravičeno prednost v postopku javnega naročanja, ali iz malomarnosti predložiti zavajajoče informacije, ki bi lahko pomembno vplivale na odločitev o izključitvi, izboru ali oddaji javnega naročila. 8. Ponudnik je izvedel vsaj en posel, ki je po vsebini primerljiv izvedi del po tem naročilu. Ponudnik naj v ponudbi navede ustrezne reference. |

**Ponudnik z oddajo ponudbe potrjuje, da izpolnjuje navedene pogoje.**

|  |
| --- |
| **ZAVAROVANJA** |

|  |
| --- |
| **Zavarovanje za dobro izvedbo** |

Vrsta zavarovanja:**bianco menica z menično izjavo**

Višina zavarovanja:**10% od končne vrednosti**

Čas veljavnosti:**najmanj 60 dni od roka za izvedbo**

Zavarovanje za dobro izvedbo pogodbenih obveznosti naročnik unovči skladno z določili iz vzorca pogodbe.

|  |
| --- |
| **Zavarovanje za odpravo napak** |

Vrsta zavarovanja:**bianco menica z menično izjavo**

Višina zavarovanja:**10%**

Čas veljavnosti:**3 leta od zaključka investicije**

|  |
| --- |
| **MERILA** |

Ekonomsko najugodnejša ponudba na podlagi naslednjih meril:

-  najnižja cena

|  |
| --- |
| **SPECIFIKACIJE** |

|  |  |
| --- | --- |
| Št. dokumenta: 331-1/2019-605 Datum: 20.03.2019 Kraj: Kočevje |  |

|  |  |
| --- | --- |
| Predlagatelj:  Irena Škufca | Podpisnik:  dr. Vladimir Prebilič, župan |